text: [{"text_idx": "#000004", "text": "Apabila menyebut nama Khairul Aming, sudah pasti perkara pertama yang terlintas di fikiran orang ramai ialah video-video masakannya yang cukup menggiurkan."}, {"text_idx": "#000006", "text": "Namun sedarkah anda yang penghasilan video-video resipi yang menyelerakan itu memerlukan tahap komitmen dan disiplin yang tinggi?"}, {"text_idx": "#000007", "text": "Menurut Khairul Aming, beliau mengakui pernah jatuh sakit hingga dimasukkan ke hospital pada bulan Ramadan 2019 akibat terlalu memaksa diri menghasilkan kandungan masakan."}, {"text_idx": "#000008", "text": "\u201cSaya memang perah sangat-sangat content untuk keluar... masa tu badan memang teruk sampai tak boleh jalan dalam masa sebulan,\u201d katanya kepada Maskulin ketika ditemui di sidang media Tiktok Awards 2023 semalam."}, {"text_idx": "#000009", "text": "Tambahnya, beliau terpaksa berbuat demikian demi memenuhi jangkaan pengikutnya yang menantikan video masakannya, apatah lagi tahun tersebut merupakan tahun keduanya menghasilkan kandungan sedemikian."}, {"text_idx": "#000012", "text": "Dalam pada itu, Khairul juga berharap agar lebih ramai pencipta kandungan masakan untuk mengetengahkan juadah-juadah tradisional Malaysia agar ia tidak ditelan zaman."}, {"text_idx": "#000016", "text": "Khairul Aming, atau nama sebenarnya Khairul Amin Kamarulzaman, merupakan antara pempengaruh media sosial kandungan masakan yang terkenal di laman sosial sejak 2018."}, {"text_idx": "#000017", "text": "Hasil kerja kerasnya itu ternyata tidak sia-sia apabila kini beliau tercalon bagi kategori \u2018Creator of The Year\u2018 bagi Tiktok Awards 2023 yang julung kali diadakan di Malaysia di samping pencipta kandungan terkenal yang lain."}, {"text_idx": "#000018", "text": "Temasya anugerah berprestij meraikan pencipta kandungan atas talian itu juga bakal disiarkan secara langsung di media arus perdana pada 27 Ogos ini, iaitu di TV3 bagi acara utama dan di TV9 bagi acara karpet merah."}, {"text_idx": "#000030", "text": "Rapid KL lanjutkan waktu operasi perkhidmatan rel, bas hingga 2 pagi pada 31 Ogos sempena Merdeka"}]